ພວກກະບົດລີເບຍຄວບຄຸມ ສ່ວນໃຫຍ່ຂອງກຸງຕຣີໂປລີ (ເບິ່ງຮູບສະລາຍດ໌)
​ປະຊາຊົນ​ລີ​ເບຍ ​ພາກັນ​ອອກ​ມາສະ​ຫລອງ​ ດ້ວຍຄວາມ​ດີ​ອົກ​ດີ​ໃຈຢ່າງ​ຖ້ວມ​ລົ້ນ​ ທີ່​ຈະ​ຕຸ ລັດຂຽວ ໃນໃຈກາງເມືອງຫລວງຕຣີໂປລີ.
ພວກກະບົດລີເບຍ ທີ່ກໍາລັງກົດດັນໃຫ້ການປົກຄອງຂອງທ່ານມວມມາກາດດາຟີ ຜູ້ນໍາລີເບຍສິ້ນສຸດລົງນັ້ນ ກ່າວວ່າ ພວກເຂົາເຈົ້າຄວບຄຸມສ່ວນໃຫຍ່ຂອງນະຄອນ ຫລວງຕຣີໂປລີໄວ້ໄດ້ແລ້ວ ແຕ່ການສູ້ລົບກັນຍັງດໍາເນີນສືບຕໍ່ມາ ໃນວັນຈັນມື້ນີ້ ເນື່ອງຈາກວ່າຍັງມີການຕໍ່ຕ້ານເລັກໆ ນ້ອຍໆຢູ່ໃນໂຕເມືອງ ພວກກະບົດກ່າວວ່າ ໄດ້ເກີດການປະທະກັນຫລາຍຄັ້ງ ຫລັງຈາກລົດຖັງຈໍານວນນຶ່ງ ໂຜ່ອອກມາຈາກບໍລິເວນຄຸ້ມ Bab al-Aziziya ຂອງທ່ານກາດດາຟີ ແລະເປີດສາກ ຍິງໃສ່ຝ່າຍກະບົດ ແລະເວລານີ້ ບໍ່ມີຜູ້ໃດຮູ້ຈັກວ່າ ທ່ານກາດດາຟີຢູ່ໃສກັນແທ້ ການສູ້ລົບກັນເກີດຂຶ້ນ ຫລັງຈາກພວກກະບົດທໍາລາຍເຂດປ້ອງກັນທາງນອກກຸງຕຣີ ໂປລີແລະເຂົ້າໄປໃນຈະຕຸລັດ Green ຫລືສີຂຽວໃນໃຈກາງເມືອງ ບ່ອນທີ່ຊາວເມືອງ ຫລາຍພັນຄົນພາກັນອອກມາຕ້ອນຮັບແລະສະແດງຄວາມດີໃຈກັບພວກຝ່າຍຄ້ານນັ້ນ ກໍາລັງຂອງຝ່າຍກະບົດ ໄດ້ຮັບການຕ້ານຢັນພຽງເລັກນ້ອຍ ໃນຂະນະທ່ີພວກເຂົາເຈົ້າ ເຂົ້າຍຶດເອົາຖານທັບທີ່ສໍາຄັນແຫ່ງນຶ່ງໃກ້ໆກັບໂຕເມືອງ ແລະເຄື່ອນເຂົ້າໄປໃນກຸງຕຣີ ໂປລີ ຈາກທາງທິດຕາເວັນຕົກ ຫລັງຈາກພວກກະບົດເຂົ້າໄປຮອດແລ້ວ ພວກປະຊາຊົນລີເບຍທ່ີອອກມາສະຫລອງ ດ້ວຍຄວາມດີອົກດີໃນຢ່າງຖ້ວມລົ້ນໃນຈະຕຸລັດຂຽວ ທ່ີພວກກະບົດໄດ້ຕັ້ງຊື່ໃໝ່ວ່າ Martyrs Square ຫລືຈະຕຸລັດຜູ້ສະລະຊີບນັ້ນ ໄດ້ພາກັນດຶງຮູບໂພສເຕີ້ຂອງທ່ານ ກາດດາຟີລົງ ແລະພາກັນຢຽບຍໍ່າທໍາລາຍຮູບເຫລົ່ານັ້ນ ຈົນຮອດໃນຫວ່າງບໍ່ດົນມານີ້ ລັດຖະບານກາດດາຟີໄດ້ໃຊ້ບໍລິເວນດັ່ງກ່າວ ເປັນບ່ອນ ໂຮມຊຸມນຸມສະແດງຄວາມສະໜັບສະໜຸນຕໍ່ຜູ້ນໍາລີເບຍທີ່ກໍາລັງລີ້ຊ່ອນໂຕຢູ່ໃນຂະນະນີ້ ພວກກະບົດກ່າວວ່າ ພວກເຂົາເຈົ້າໄດ້ຈັບກຸມລູກຊາຍ 2 ຄົນຂອງທ່ານກາດດາຟີໄວ້ແລ້ວ ຮວມທັງທ້າວ Seif al-Islam ທີ່ໄດ້ມີການຄາດຄະເນກັນວ່າ ຈະເປັນຜູ້ສືບທອດອໍານາດ ຕໍ່ຈາກພໍ່ນັ້ນ ທ່ານ Luis Moreno-Ocampo ແຫ່ງສານອາຍາສາກົນ ກ່າວໃນວັນຈັນມື້ນີ້ວ່າ ທ່ານ ຈະຕິດຕໍ່ກັບພວກກະບົດແລະຮຽກຮ້ອງໃຫ້ເຂົາເຈົ້າມອບໂຕທ້າວ Seif al-Islam ໃຫ້ ສານໂລກທີ່ກຸງ Hague ໃນເວລາອັນໄວເທົ່າທີ່ຈະໄວໄດ້ ທ້າວ Seif al-Islam ໄດ້ຖືກ ຟ້ອງຮ້ອງ ພ້ອມດ້ວຍບິດາຂອງລາວແລະຫົວໜ້າອົງການສືບລັບຂອງລີເບຍ ໃນຂໍ້ຫາກໍ່ ອາຊະຍາກໍາຕ້ານມະນຸດຊາດ ໃນຖານທີ່ເປັນຜູ້ວາງແຜນ ແລະອອກຄໍາສັ່ງໃຫ້ທໍາການ ໂຈມຕີຢ່າງຜິດກົດໝາຍຕໍ່ພວກພົນລະເຮືອນ ໃນຕອນຕົ້ນຂອງການປາບປາມພວກປະ ທ້ວງຕໍ່ຕ້ານລັດຖະບານຢ່າງຮຸນແຮງນັ້ນ ໃນຂະນະດຽວກັນ ພວກຜູ້ນໍາຝ່າຍຄ້ານກ່າວຕໍ່ພວກນັກຂ່າວວ່າ ນາຍ Mohammed ລູກຊາຍກົກຂອງທ່ານກາດດາຟີ ໄດ້ເຂົ້າມອບໂຕຕໍ່ກໍາລັງຂອງຝ່າຍກະບົດແລ້ວ (ເໜັງໂຕເມົາສ໌ໄປມາ ຢູ່ທາງເທິງຮູບນ້ອຍ ເພື່ອເບິ່ງຄໍາບັນລະຍາຍ ພາສາອັງກິດ)